CELEX: 62020CN0087
Language: et
Date: 2020-02-19 00:00:00
Title: Kohtuasi C-87/20: Eelotsusetaotlus, mille on esitanud Bundesfinanzhof (Saksamaa) 19. veebruaril 2020 – Hauptzollamt B versus XY

25.5.2020   
            
            
               ET
            
            
               Euroopa Liidu Teataja
            
            
               C 175/3
            
         
      Eelotsusetaotlus, mille on esitanud Bundesfinanzhof (Saksamaa) 19. veebruaril 2020 – Hauptzollamt B versus XY
      (Kohtuasi C-87/20)
      (2020/C 175/03)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kaebuse esitaja: Hauptzollamt B
      
         Vastustaja: XY
      
         Eelotsuse küsimused
      
      
                  1.
               
               
                  Kas määruse (EÜ) nr 865/2006 (1) artikli 57 lõike 5 punkti a, mida on muudetud määrusega (EÜ) nr 2015/870, tuleb tõlgendada nii, et importijale, kellel on pakendites, mis on igaüks eraldi märgistatud, kaasas tuuraliste (Acipenseriformes spp.) kaaviari üldkoguses, mis ületab 125 grammi, ja kes ei esita selle kohta (re)ekspordidokumenti ega impordiluba, tuleb alles jätta kuni 125 grammi kaaviari, kui import ei toimu ühelgi määruse (EÜ) nr 865/2006 artikli 57 lõike 1 esimeses lõigus nimetatud eesmärgil?
                  Kui sellele küsimusele vastatakse jaatavalt:
               
            
                  2.
               
               
                  Kas liidu tolliterritooriumile toodud esemed kuuluvad isiklike asjade ja majatarvete hulka määruse (EÜ) nr 338/97 (2) artikli 7 punkti 3 tähenduses ka siis, kui importija kaupa liidu tolliterritooriumile tuues avaldab, et ta soovib kinkida imporditud kauba teistele isikutele?
               
            
         (1)  Komisjoni 4. mai 2006. aasta määrus (EÜ) nr 865/2006, millega kehtestatakse looduslike looma- ja taimeliikide kaitset nendega kauplemise reguleerimise teel käsitleva nõukogu määruse (EÜ) nr 338/97 üksikasjalikud rakenduseeskirjad (ELT 2006, L 166, lk 1).
      
         (2)  Nõukogu 9. detsembri 1996. aasta määrus (EÜ) nr 338/97 looduslike looma- ja taimeliikide kaitse kohta nendega kauplemise reguleerimise teel (ELT 1997, L 61, lk 1; ELT eriväljaanne 15/03, lk 136).